**70% נכות זמנית ו-24% נכות קבועה – לעובד שהחליק בעבודה**

גם בעבודות שנראות בטוחות, תאונות יכולות לקרות – ולעיתים מספיקת החלקה אחת כדי לשנות את שגרת החיים. במקרה הזה, משרדנו ייצג רתך שנפצע במקום עבודתו, ובסיום ההליך הוכר בביטוח הלאומי עם 70% נכות זמנית ו-24% נכות קבועה.

**מה נחשב תאונת עבודה?**  
לפי החוק בישראל, תאונת עבודה היא כל פגיעה שקרתה במהלך העבודה, עקב העבודה, או בדרך אליה וממנה. זה כולל גם מקרים של נפילה במקום העבודה – בדיוק כמו שקרה במקרה הזה.

**איך זה קרה?**  
הרתך, שעבד במפעל, מעד במהלך יום העבודה ונפגע באף ובאיברים נוספים. מכיוון שהאירוע התרחש בשטח המפעל ובזמן העבודה – הוא הוכר כתאונת עבודה לכל דבר.

**ההשלכות הרפואיות**  
מיד לאחר הפגיעה קיבל הרתך דמי פגיעה ל-51 ימים. כשחזר לעבוד, גילה שהוא מתקשה לשאת משקל, סובל מכאבים אחרי זמן קצר בעמידה, ומתמודד עם קוצר נשימה. בדיקות MRI חשפו החמרה בבלטי דיסק, הפגיעה באף הובילה לקשיי נשימה, ונמצא גם נזק באוזן שגרם לסחרחורות.

**הוועדה הרפואית וההכרעה**  
הרתך הופיע בפני ועדה רפואית בביטוח הלאומי, יחד עם עורך דין ממשרדנו. הצגנו את המסמכים הרפואיים והסברנו את ההשפעה של הפגיעה על תפקודו היומיומי והמקצועי. לאחר הבדיקה, קבעה הוועדה: 70% נכות זמנית ו-24% נכות קבועה.

**המסקנה**  
גם פגיעה שנראית "פשוטה" במבט ראשון יכולה להוביל למגבלות משמעותיות. חשוב להכיר בזכויות שמגיעות על פי חוק – ולפעול למימושן עם ליווי משפטי מקצועי.