**פיצוי של 876,000 ₪ – בעקבות תאונת עבודה בבית**

רבים חושבים שתאונת עבודה מתרחשת רק באתר בנייה, במפעל או בנסיעה מטעם העבודה. אבל בעידן העבודה מהבית, גם תאונה בסלון יכולה להיחשב תאונת עבודה לכל דבר.

כך היה עם לקוחה שלנו, מעצבת פנים בת 46, שעבדה שלושה ימים בשבוע מהבית עבור משרד אדריכלות.

**איך זה קרה?**  
באמצע יום עבודה מהבית, הלקוחה לקחה הפסקה קצרה להכין לעצמה תה. בדרכה למטבח היא העבירה את העציצים שבחלון למשטח ההשקיה. חצי שעה לאחר מכן, כשקמה לחזור לשולחן, היא החליקה על מים שנשפכו מהעציצים – ונפלה בעוצמה על רצפת הקרמיקה.

**הפגיעה**  
הנפילה גרמה לשבר מורכב בקרסול שמאל, קרע ברצועות ונזק לרקמות הרכות. היא עברה שני ניתוחים, הייתה באשפוז ממושך ולאחר מכן בשיקום ארוך, כולל פיזיותרפיה, הידרותרפיה וטיפול נפשי עקב ההגבלה הפיזית שנכפתה עליה.

**המאבק המשפטי**  
מהרגע הראשון ידענו שהאתגר הוא להוכיח קשר ישיר לעבודה. לשם כך:

* השגנו אישור מהמעסיק שהעבודה מהבית היא חלק מהחוזה הרשמי.
* תיעדנו את זמני העבודה והפסקות באמצעות לוגים ממחשב העבודה.
* הצגנו תמונות, הצהרות וחוות דעת על תנאי העבודה מהבית.
* הכנו את הלקוחה לחקירה מול חוקר ביטוח לאומי – מה שהפך את עדותה לעקבית ומשכנעת.

**הכרה ונכות**  
לאחר 7 ועדות רפואיות וערעור אחד, נקבעו ללקוחה **37% נכות רפואית** (לאחר הפעלת תקנה 15) – שילוב של פגיעה אורטופדית ונכות נפשית עקב ההשפעה על איכות חייה.

**התוצאה**

* קצבת נכות מעבודה קבועה של כ־5,800 ₪ בחודש.
* נכות זמנית מלאה (100%) ל-9 חודשים.
* הכרה כ"נכה נזקק" לתקופת ההחלמה.
* פיצוי מצטבר שצפוי לעבור את **876,000 ₪** לאורך חייה.

**המסר שלנו**  
גם אם אתם עובדים מהבית – פגיעה שקרתה תוך כדי ועקב העבודה יכולה לזכות אתכם בפיצוי משמעותי. ייצוג משפטי מדויק, תיעוד נכון וניסיון בתחום הם המפתח להצלחה.