**פסק דין תקדימי – פיצוי של 570,000 ₪ לעובדת שלא בוטחה באובדן כושר עבודה**

באחד התיקים המורכבים שטיפלנו בהם, ייצגנו עובדת בכירה בתחום השירות, שביום בהיר אחד גילתה כי מעסיקה לא דאג לבטח אותה בביטוח אובדן כושר עבודה – בניגוד להתחייבויותיו ובהפרה של חובתו כלפי עובדיו.

העובדת, שעבדה במשך יותר מעשור במסירות ובשעות עבודה ארוכות, נאלצה להפסיק לעבוד בעקבות בעיה רפואית קשה. כשהגישה תביעה לקבלת תגמולי הביטוח, התברר שאין לה כיסוי כלל, כיוון שהמעסיק פשוט לא שילם את הפרמיות הנדרשות ואף לא חתם עבורה על הפוליסה.

במהלך הדיונים הצלחנו להוכיח, באמצעות מסמכים ותכתובות פנימיות, כי המעסיק ידע היטב על חובתו ואף הציג בפני העובדת מצג שווא לפיו היא מבוטחת. בית המשפט קיבל את טענותינו במלואן, וחייב את המעסיק לשלם לעובדת פיצוי בסך **570,000 ₪**, סכום שמגלם את אובדן ההכנסה, הפיצוי בגין עוגמת נפש והוצאות משפט.